  Майя Бывальцева Удмуртиысь 131 пиналъёс Дышетскисьёслэн огъяросси олимпиадазылэн йылпумъян люкетаз пыриськозы. Со 2019-тӥ, 2020-тӥ, 2021-тӥ аръёсы люкетаз вормисьёс но призёръёс. Со сярысь элькунысь дышетонъя но тодосъя министерстволэн пресс-службаез ивортӥз. Олимпиадалэн йылпумъян люкетэз 24 предметъёсъя Россиысь 15 улосвылъёсын ортчоз. Отчы оглом 7 сюрс пала дышетскисьёс пыриськозы, 250 палаез вормисьёс луозы. Улосвыл люкетаз Удмуртиын 956 дышетскисьёс пыриськизы. Нош оглом Россиын та люкетаз 165 сюрс пала пиналъёс тодон-валанъёссэс эскеризы, азьвыл арен ӵошатыса, со 15,5 процентлы тросгес. Олимпиадалэн дипломъёсыз ньыль ар кутӥськыны быгато но Россиысь котькыӵе вылӥ дышетсконние со ӧръя экзаменъёстэс пырыны луонлык сёто Тодэ вайытом, 2021-тӥ арын Удмуртиысь школаосын пиналъёсты нырысетӥ классэ гожтон 1-тӥ оштолэзе кутскоз.  Тегъёс: Дышетон Ижкар Олимпиада Удмуртия пиналъёс  